CELEX: E2008P0001
Language: el
Date: 2008-01-16 00:00:00
Title: Αίτηση του Oslo tingrett (Πρωτοδικείου του Όσλο) για την έκδοση συμβουλευτικής γνώμης του Δικαστηρίου ΕΖΕΣ στην υπόθεση Therese Slinning κατά νορβηγικού κράτους, εκπροσωπούμενου από την αρχή απαλλαγών και προσφυγών σε θέματα ιατρικής θεραπείας στην αλλοδαπή (Υπόθεση E-1/08)

8.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/16
            
         Αίτηση του Oslo tingrett (Πρωτοδικείου του Όσλο) για την έκδοση συμβουλευτικής γνώμης του Δικαστηρίου ΕΖΕΣ στην υπόθεση Therese Slinning κατά νορβηγικού κράτους, εκπροσωπούμενου από την αρχή απαλλαγών και προσφυγών σε θέματα ιατρικής θεραπείας στην αλλοδαπή
   (Υπόθεση E-1/08)
   (2008/C 113/13)
   Με επιστολή, της 16ης Ιανουαρίου 2008, του Oslo tingrett (Πρωτοδικείο του Όσλο), η οποία παρελήφθη από τη Γραμματεία του Δικαστηρίου στις 21 Ιανουαρίου 2008, υποβλήθηκε αίτηση προς το Δικαστήριο ΕΖΕΣ για την έκδοση συμβουλευτικής γνώμης στην υπόθεση Therese Slinning κατά νορβηγικού κράτους, εκπροσωπούμενου από την αρχή απαλλαγών και προσφυγών σε θέματα ιατρικής θεραπείας στην αλλοδαπή σχετικά με τα ακόλουθα ερωτήματα:
   
               1.
            
            
               συμβιβάζεται με τα άρθρα 36 και 37 της συμφωνίας για τον ΕΟΧ και με το άρθρο 22 του κανονισμού (ΕΟΚ) αριθ. 1408/71 του Συμβουλίου η άρνηση κάλυψης των δαπανών θεραπείας στην αλλοδαπή η οποία θεωρείται διεθνώς από τον ιατρικό κόσμο ως πειραματική ή δοκιμαστική, όταν δεν υπάρχει δικαίωμα κάλυψης των εξόδων για τέτοια θεραπεία στο κράτος καταγωγής;
            
         
               2.
            
            
               έχει σημασία για την απάντηση που θα δοθεί στην ερώτηση αριθ. 1 το γεγονός ότι η εν λόγω μέθοδος θεραπείας πρέπει να θεωρείται ότι εφαρμόζεται στο κράτος καταγωγής του ασθενούς ή ότι αυτό το κράτος προβλέπει να την εφαρμόσει μελλοντικά;
            
         
               3.
            
            
               συμβιβάζεται με τα άρθρα 36 και 37 της συμφωνίας για τον ΕΟΧ η άρνηση κάλυψης των δαπανών νοσοκομειακής περίθαλψης στην αλλοδαπή εάν ο ασθενής μπορεί στο κράτος καταγωγής να λάβει προσφορά ενδεδειγμένης ιατρικής θεραπείας, αξιολογούμενης σύμφωνα με διεθνώς αναγνωρισμένες μεθόδους, εντός δικαιολογημένης από ιατρική άποψη προθεσμίας;
               Έχει σημασία, για την απάντηση στη συγκεκριμένη ερώτηση:
               
                           α)
                        
                        
                           το ότι η κάλυψη αυτών των δαπανών μπορεί να απορριφθεί ακόμα και αν η θεραπεία στην αλλοδαπή θεωρείται ενδεχομένως πιο προηγμένη από τη θεραπεία στο κράτος καταγωγής;
                        
                     
                           β)
                        
                        
                           το ότι ο ασθενής, ο οποίος αποφάσισε να επιλέξει την θεραπεία στην αλλοδαπή έναντι κατάλληλης θεραπείας στο κράτος καταγωγής, δεν καλύπτεται για τα έξοδα της θεραπείας στην αλλοδαπή στον ίδιο βαθμό με την κάλυψη που παρέχεται για την προσφερόμενη στο κράτος καταγωγής θεραπεία;
                        
                     
         
               4.
            
            
               είναι ουσιαστικής σημασίας για την απάντηση που θα δοθεί στα προαναφερόμενα ερωτήματα:
               
                           α)
                        
                        
                           το γεγονός ότι δεν προσφέρθηκε στον ασθενή θεραπεία στο κράτος καταγωγής που να μπορεί να θεωρηθεί κατάλληλη;
                        
                     
                           β)
                        
                        
                           η παρασχεθείσα στην αλλοδαπή θεραπεία συνέβαλε πράγματι στη βελτίωση της κατάστασης της υγείας του ασθενούς;